钦定古今图书集成/理学汇编/字学典/第155卷 > 《歙溪罗纹刷丝金银间刷眉子四品新旧坑》 > 《洮河绿石砚》
## 钦定古今图书集成/理学汇编/字学典/第155卷 > 《歙溪罗纹刷丝金银间刷眉子四品新旧坑》 > 《洮河绿石砚》

除端、歙二石外，惟洮河绿石北方最贵重，绿如蓝，润
如玉，发墨不减端溪下岩。然石在临洮大河深水之
底，非人力所致，得之为无价之宝。耆旧相传，虽知有
洮砚，然目所未睹。今或有绿石砚名为“洮”者，多是潻
石之表，或长沙谷山石，潻石润而光不发墨，堪作砥
砺耳。